title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropske fundacije za usposabljanje za proračunsko leto 2007

text:
               26.9.2009

               SL

               Uradni list Evropske unije

               L 255/149

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropske fundacije za usposabljanje za proračunsko leto 2007
   (2009/659/ES)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za usposabljanje za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske fundacije za usposabljanje za proračunsko leto 2007, skupaj z odgovori fundacije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje (4), zlasti člena 11,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0157/2009),

               1.

               podeli razrešnico direktorici Evropske fundacije za usposabljanje glede izvrševanja proračuna fundacije za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 63.

      (2)  UL C 311, 5.12.2008, str. 149.

      (3)  UL L 248, 16.9.2002, str. 1.

      (4)  UL L 131, 23.5.1990, str. 1.

      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropske fundacije za usposabljanje za proračunsko leto 2007
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za usposabljanje za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske fundacije za usposabljanje za proračunsko leto 2007, skupaj z odgovori fundacije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje (4), zlasti člena 11,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0157/2009),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,

               B.

               ker je 22. aprila 2008 Parlament direktorici Evropske fundacije za usposabljanje podelil razrešnico glede izvrševanja proračuna fundacije za proračunsko leto 2006 (6) in v resoluciji, ki spremlja sklep Parlamenta o razrešnici, med drugim izrazil začudenje, da Računsko sodišče v svojem poročilu ne omenja dejstva, da so bili v izjavi direktorice o zanesljivosti (ki je priložena k letnemu poročilu o dejavnostih fundacije) navedeni pridržki glede politične negotovosti v partnerskih državah, finančnega upravljanja konvencije Tempus ter možnih socialnih, pravnih in finančnih posledicah tehnične pomoči za Tempus v fundaciji in tudi možne izgube njenega ugleda,

               1.

               je seznanjen z ugotovitvijo Računskega sodišča, da je bil v spremembi proračuna naveden napačen znesek namenskih prejemkov, saj bi moral znašati 1 200 000 EUR namesto prikazanih 3 400 000 EUR, ki so napačno vsebovali tudi namenske prejemke, prenesene iz prejšnjega leta;

               2.

               je seznanjen z obljubo fundacije, da bo dodatno uskladila prakso predstavitve svojega proračuna s predpisanimi zahtevami;

               3.

               ugotavlja, da je direktorica fundacije v svoji izjavi o zanesljivosti (priloženi k letnemu poročilu o dejavnostih fundacije) navedla nekatere pridržke glede politične negotovosti v partnerskih državah, finančnega upravljanja dela konvencije Tempus ter možnih socialnih, pravnih in finančnih posledicah repatriacije urada za tehnično pomoč za Tempus in tudi glede možnosti izgube njenega ugleda;

               4.

               poziva Računsko sodišče, naj v prihodnjem revizijskem poročilu o fundaciji preuči in pojasni pridržke direktorice;

               5.

               sporoča, da so druge pripombe k sklepu o razrešnici, ki so horizontalne narave, zbrane v njegovi resoluciji z dne 23. aprila 2009 o finančnem poslovodenju in nadzoru agencij EU (7).

      (1)  UL C 278, 31.10.2008, str. 63.

      (2)  UL C 311, 5.12.2008, str. 149.

      (3)  UL L 248, 16.9.2002, str. 1.

      (4)  UL L 131, 23.5.1990, str. 1.

      (5)  UL L 357, 31.12.2002, str. 72.

      (6)  UL L 88, 31.3.2009, str. 101.

      (7)  Glej stran 206 tega Uradnega lista.


title: Sklep Sveta (EU) 2017/798 z dne 25. aprila 2017 o pooblastilu za začetek pogajanj z Vlado Japonske o sporazumu o sodelovanju na področju politike konkurence med Evropsko unijo in Vlado Japonske

text:
               11.5.2017

               SL

               Uradni list Evropske unije

               L 120/19

         SKLEP SVETA (EU) 2017/798
   z dne 25. aprila 2017
   o pooblastilu za začetek pogajanj z Vlado Japonske o sporazumu o sodelovanju na področju politike konkurence med Evropsko unijo in Vlado Japonske
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 103 in 352 v povezavi s členom 218(3) in (4) Pogodbe,
   ob upoštevanju priporočila Evropske komisije,
   ker bi bilo treba začeti pogajanja za sklenitev sporazuma med Evropsko unijo in Vlado Japonske o sodelovanju na področju politike konkurence –
   SPREJEL NASLEDNJI SKLEP:
   Člen 1
   1.   Komisija je pooblaščena, da z Vlado Japonske začne pogajanja o sporazumu, s katerim se dodajo določbe v Sporazum med Evropsko skupnostjo in Vlado Japonske o sodelovanju na področju protikonkurenčnih dejavnosti (1) glede izmenjave dokazov v preiskavah v zvezi s konkurenco na podlagi vzajemnosti.
   2.   Pogajanja potekajo na podlagi pogajalskih smernic Sveta, kakor so določene v dodatku k temu sklepu.
   Člen 2
   Komisija je imenovana za pogajalca Unije.
   Člen 3
   Pogajanja potekajo v posvetovanju z Delovno skupino Sveta za konkurenco.
   Člen 4
   Ta sklep je naslovljen na Komisijo.

      V Luxembourgu, 25. aprila 2017

            Za Svet

            Predsednik

         I. BORG

      (1)  UL L 183, 22.7.2003, str. 12.


title: 2014/254/EU: Sklep Evropskega parlamenta in Sveta z dne 16. aprila 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2012/007 IT/VDC Technologies, Italija)

text:
               7.5.2014

               SL

               Uradni list Evropske unije

               L 134/44

         SKLEP EVROPSKEGA PARLAMENTA IN SVETA
   z dne 16. aprila 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2012/007 IT/VDC Technologies, Italija)

      (2014/254/EU)

   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3),
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (2) ter zlasti drugega pododstavka člena 23,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3) in zlasti člena 12,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (4) ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Italija je 31. avgusta 2012 predložila vlogo za uporabo sredstev ESPG v zvezi z odpuščanjem presežnih delavcev v podjetju VDC Technologies SpA in njegovem dobavitelju ter jo dopolnila z dodatnimi informacijami do vključno 6. septembra 2013. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 3 010 985 EUR.

               (4)

               Uredba (ES) št. 1927/2006 se ne glede na razveljavitev še naprej uporablja za vloge, predložene do 31. decembra 2013, in sicer na podlagi drugega pododstavka člena 23 Uredbe (EU) št. 1309/2013.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Italija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 3 010 985 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 16. aprila 2014

            Za Evropski parlament

            Predsednik

         M. SCHULTZ

            Za Svet

            Predsednik

         D. KOURKOULAS

      (1)  UL L 406, 30.12.2006, str. 1.

      (2)  UL L 347, 20.12.2013, str. 855.

      (3)  UL L 347, 20.12.2013, str. 884.

      (4)  UL C 373, 20.12.2013, str. 1.


title: Sklep Sveta (EU) 2016/352 z dne 4. marca 2016 o oblikovanju stališča, ki se v imenu Evropske unije zastopa v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 in 131 ter o predlogu novega pravilnika o homologaciji tihih vozil za cestni prevoz (QRTV)

text:
               11.3.2016

               SL

               Uradni list Evropske unije

               L 65/64

         SKLEP SVETA (EU) 2016/352
   z dne 4. marca 2016
   o oblikovanju stališča, ki se v imenu Evropske unije zastopa v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 in 131 ter o predlogu novega pravilnika o homologaciji tihih vozil za cestni prevoz (QRTV)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je v skladu s Sklepom Sveta 97/836/ES (1) pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“).

               (2)

               Unija je v skladu s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).

               (3)

               Direktiva 2007/46/ES (3) Evropskega parlamenta in Sveta je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.

               (4)

               Ob upoštevanju izkušenj in tehničnega razvoja je treba zahteve, ki se nanašajo na nekatere elemente ali lastnosti, ki so zajete v pravilnikih ZN št. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 in 131, prilagoditi tehničnemu razvoju.

               (5)

               Za določitev enotnih določb o homologaciji tihih vozil za cestni prevoz (QRTV) v zvezi z zmanjšanjem njihove slišnosti bi bilo treba sprejeti nov pravilnik ZN o tihih vozil za cestni prevoz.

               (6)

               Zato je treba oblikovati stališče glede sprejetja navedenih aktov ZN, ki se bo v imenu Unije zastopalo v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –

         SPREJEL NASLEDNJI SKLEP:
   Člen 1
   Stališče, ki se v imenu Unije zastopa v upravnem odboru Revidiranega sporazuma iz leta 1958 ter izvršilnem odboru Vzporednega sporazuma v obdobju med 7. in 11. marcem 2016, je, da se glasuje za predloge iz Priloge k temu sklepu.
   Člen 2
   Ta sklep začne veljati na dan sprejetja.

      V Bruslju, 4. marca 2016

            Za Svet

            Predsednica

         S.A.M. DIJKSMA

      (1)  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).

      (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).

      (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).

      PRILOGA

                  Št. pravilnika

                  Točka dnevnega reda

                  Naslov točke dnevnega reda

                  Referenčna št. dokumenta

                  10

                  4.9.1.

                  Predlog za Dopolnilo 1 sprememb 05 Pravilnika št. 10 (elektromagnetna združljivost (EMC))

                  ECE/TRANS/WP.29/2016/16

                  10

                  4.9.2.

                  Predlog za Dopolnilo 3 sprememb 04 Pravilnika št. 10 (elektromagnetna združljivost (EMC))

                  ECE/TRANS/WP.29/2016/17

                  34

                  4.8.1.

                  Predlog za Dopolnilo 1 sprememb 03 Pravilnika št. 34 (preprečevanje tveganj požara)

                  ECE/TRANS/WP.29/2016/8

                  41

                  4.6.1.

                  Predlog za Dopolnilo 4 sprememb 04 Pravilnika št. 41 (emisije hrupa iz motornih koles)

                  ECE/TRANS/WP.29/2016/3

                  46

                  4.8.2.

                  Predlog za Dopolnilo 3 sprememb 04 Pravilnika št. 46 (naprave za posredno gledanje)

                  ECE/TRANS/WP.29/2016/9

                  48

                  4.9.3.

                  Predlog za Dopolnilo 7 sprememb 06 Pravilnika št. 48 (vgradnja svetlobnih in svetlobno-signalnih naprav)

                  ECE/TRANS/WP.29/2016/18

                  48

                  4.9.4.

                  Predlog za Dopolnilo 9 sprememb 05 Pravilnika št. 48 (vgradnja svetlobnih in svetlobno-signalnih naprav)

                  ECE/TRANS/WP.29/2016/19

                  48

                  4.9.5.

                  Predlog za Dopolnilo 16 sprememb 04 Pravilnika št. 48 (vgradnja svetlobnih in svetlobno-signalnih naprav)

                  ECE/TRANS/WP.29/2016/20

                  50

                  4.9.6.

                  Predlog za Dopolnilo 18 prvotnih sprememb Pravilnika št. 50 (pozicijske svetilke, zavorne svetilke, smerne svetilke za mopede in motorna kolesa)

                  ECE/TRANS/WP.29/2016/21

                  51

                  4.6.2.

                  Predlog za Dopolnilo 1 sprememb 03 Pravilnika št. 51 (hrup vozil kategorij M in N)

                  ECE/TRANS/WP.29/2016/4

                  53

                  4.9.7.

                  Predlog za Dopolnilo 18 sprememb 01 Pravilnika št. 53 (vgradnja svetlobnih in svetlobno-signalnih naprav za vozila kategorije L3)

                  ECE/TRANS/WP.29/2016/22

                  53

                  4.9.8.

                  Predlog za nove spremembe 02 Pravilnika št. 53 (vgradnja svetlobnih in svetlobno-signalnih naprav za vozila kategorije L3)

                  ECE/TRANS/WP.29/2016/23

                  55

                  4.7.1.

                  Predlog za Dopolnilo 5 sprememb 01 Pravilnika št. 55 (mehanski sistemi za spenjanje)

                  ECE/TRANS/WP.29/2016/5

                  60

                  4.15.1.

                  Predlog za Dopolnilo 5 Pravilnika št. 60 (krmilni elementi s katerimi upravlja voznik, za kolesa z motorjem in motorna kolesa)

                  ECE/TRANS/WP.29/2016/27

                  73

                  4.12.1.

                  Predlog za popravek 1 (samo francoska različica) sprememb 01 Pravilnika št. 73 (bočne zaščitne naprave)

                  ECE/TRANS/WP.29/2016/31

                  83

                  4.15.2.

                  Predlog za Dopolnilo 2 sprememb 07 Pravilnika št. 83 (emisije vozil kategorij M1 in N1)

                  ECE/TRANS/WP.29/2016/28

                  94

                  4.11.1

                  Predlog za popravek 3 (samo ruska različica) sprememb 01 Pravilnika št. 94 (zaščita pri čelnem trku)

                  ECE/TRANS/WP.29/2016/32

                  107

                  4.8.3.

                  Predlog za Dopolnilo 5 sprememb 05 Pravilnika št. 107 (splošna konstrukcija avtobusov)

                  ECE/TRANS/WP.29/2016/10

                  107

                  4.8.4.

                  Predlog za Dopolnilo 5 sprememb 06 Pravilnika št. 107 (splošna konstrukcija avtobusov)

                  ECE/TRANS/WP.29/2016/11

                  107

                  4.8.5.

                  Predlog za spremembo 07 Pravilnika št. 107 (splošna konstrukcija avtobusov)

                  ECE/TRANS/WP.29/2016/12

                  110

                  4.8.6.

                  Predlog za spremembe 02 Pravilnika št. 110 (vozila, ki za pogon uporabljajo stisnjen zemeljski plin/utekočinjen zemeljski plin)

                  ECE/TRANS/WP.29/2016/13

                  113

                  4.9.9.

                  Predlog za Dopolnilo 6 sprememb 01 Pravilnika št. 113 (žarometi s simetričnim kratkim svetlobnim pramenom)

                  ECE/TRANS/WP.29/2016/24

                  118

                  4.8.7.

                  Predlog za Dopolnilo 2 sprememb 02 Pravilnika št. 118 (gorljivost materialov)

                  ECE/TRANS/WP.29/2016/14

                  125

                  4.8.8.

                  Predlog za Dopolnilo 1 sprememb 01 Pravilnika št. 125 (prednje vidno polje voznika)

                  ECE/TRANS/WP.29/2016/15

                  128

                  4.9.10.

                  Predlog za Dopolnilo 5 prvotnih sprememb Pravilnika št. 128 (svetlobni viri s svetlečimi diodami (LED))

                  ECE/TRANS/WP.29/2016/25

                  130

                  4.7.2.

                  Predlog za Dopolnilo 1 Pravilnika št. 130 (sistem opozarjanja pred zapustitvijo voznega pasu (LDWS))

                  ECE/TRANS/WP.29/2016/6

                  131

                  4.7.3.

                  Predlog za Dopolnilo 2 sprememb 01 Pravilnika št. 131 (napredni sistemi za zaviranje v sili (AEBS))

                  ECE/TRANS/WP.29/2016/7

                  4.13.1.

                  Predlog za nov pravilnik o homologaciji tihih vozil za cestni prevoz (QRTV)

                  ECE/TRANS/WP.29/2016/26